اؤزبکیستان‌دا مالیه ناظیری جمشید کوچکاروو، ناظیرلیگین موختلیف بؤلوم‌لرینده خیدمت ائدن، یوکسک درجه‌لی 50 بوروکراتی قوودو.
بو تسویه سوره‌جینین اؤزبکیستان جمهورباشقانی شوکت میرزیایئوین امری ایله آپاریلدیغی اؤیرنیلیب.
شوکت میرزیایئوین، مالیه ناظیری کوچکارووا "اطرافین‌داکی هر کسی قوو، یئرلرینه داها گنج و اؤزبکیستانی و خالقینی سئون اینسان‌لار گتیر" دئدیگی ادعا ائدیلیب.
ناظیر کوچکارووون بو توصیه‌لره مجبور قالدیغی وورغولانیر.
پرزیدنت میرزیایئوین، دولت‌دکی بیر چوخ ساحه‌ده ایسلام کریموو دؤورونون موحافیظه‌کار و اولیگارک‌لاشان مامور تیپینی لغو ائتمک ایستدیگی بیلینیر.
میرزایئوین اؤتن گون‌لرده وئردیگی 4 ساعت‌لیق نیطقی زامانی خصوصیله میلی امنیت سرویسی ایله باغلی ائتدیگی چیخیش، بو نقطه‌ده نه قدر ایره‌لی گئتمک ایستدیگی‌نین گؤستریجی‌سی ایدی.
خالقلار حکومت‌لره دئییل، حکومت‌لر خالقا خیدمت ائدیر". سؤزونو تئز-تئز دیله گتیرن میرزیایئو، دولت ساحه‌سینده بیر دوشونجه دییشیک‌لیگی ایستییر.
